**Tájékoztató és vállalkozási feltételek**

 **a közúti közlekedési ágazatban használt önjáró emelő- és rakodógépek kezelőinek képzéséről és vizsgáztatásáról szóló, 40/2009. (VIII. 31.) KHEM rendelet szerinti szaktanfolyamokról és vizsgákról,**

**a közlekedési szakember képzésben résztvevők számára.**

**(24/2005. (IV. 21.) GKM rendelet 2. számú melléklete szerint.)**

**1. A képző szerv megnevezése, címe, e-mail címe és telefonszáma, honlapjának címe:**

Teljes név: Kapos Bróker Befektetési Tanácsadó Korlátolt Felelősségű Társaság

Rövidített név: Kapos Bróker Kft.

Cím: 1064 Budapest, Szondi u. 51. Alh. 4. em. 16.

Ügyfélfogadás és levelezési cím: 7400 Kaposvár, Dózsa György utca 16.

E-mail cím: vizsgakozpont@kaposbroker.hu

Telefonszám: +36-82-419-910

Honlap cím: [www.kaposbroker.hu](http://www.kaposbroker.hu)

**2. Cégforma:**

Korlátolt Felelősségű Társaság

**3. Cégjegyzékszám:**

14-09-301853

**4. Az iskolavezető neve, e-mail címe, telefonszáma:**

Harsányi Zoltán

harsanyizoltan77@gmail.com

+36-70-369-8942

**5. Ügyfélfogadó címe, elérhetősége:**

Ügyfélfogadás címe, elérhetősége: 7400 Kaposvár, Dózsa György utca 16., +36-82-419-910

Ügyfélfogadás időpontja: Hétfőtől-péntekig 8:00-16:00 óra között

<http://www.kaposbroker.hu/elerhetosegek.html>

**6. Telephely(ek) címe, telefonszáma:**

<http://www.kaposbroker.hu/elerhetosegek.html>

**7. A szaktanfolyamra való felvétel módja:**

A közúti közlekedési ágazatban használt önjáró emelő- és rakodógépek kezelőinek képzéséről és vizsgáztatásáról szóló, 40/2009. (VIII. 31.) KHEM rendelet szerint:

„4. § (1) A gépkezelők képzése szaktanfolyamon történik.

(2) Szaktanfolyamra az jelentkezhet, aki

a) a közúti közlekedésről szóló törvényben meghatározott életkori és egészségügyi feltételeknek megfelel, és

b) az Országos Képzési Jegyzékben meghatározott – a megszerezni kívánt gépcsoporthoz tartozó – könnyű- vagy nehézgépkezelői szakképesítéssel rendelkezik, vagy építő- és anyagmozgató gépkezelő szakképesítő vizsgát tett, kivéve, ha már rendelkezik hatályos gépkezelői képesítéssel.

(…)

(4) A szaktanfolyamon való részvétel kötelező. A szaktanfolyam keretében gépcsoportonként és tanulónként legalább 3 tanóra gyakorlati oktatást, valamint tanfolyamonként 1 óra munkavédelmi és elsősegély oktatást kell tartani, egy tanóra időtartama 45 perc.

(…)

5. § (1) Vizsgát az tehet, aki

a) a közúti közlekedésről szóló törvényben meghatározott életkori és egészségügyi feltételeknek megfelel, valamint

b) rendelkezik

ba) az Országos Képzési Jegyzékben meghatározott – a megszerezni kívánt gépcsoporthoz tartozó – könnyű- vagy nehézgépkezelői szakképesítéssel, vagy építő- és anyagmozgató gépkezelő szakképesítő vizsga eredményes teljesítését igazoló okmánnyal, és a 4. §-ban meghatározott szaktanfolyamot elvégezte, vagy

bb) az építőgépkezelő munkakörök képesítéshez kötéséről és az építőgépkezelők képzéséről szóló 6/1980. (I. 25.) ÉVM–KPM együttes rendelet alapján kiadott építőgépkezelői jogosítvánnyal.

(2) Az építőgépkezelő munkakörök képesítéshez kötéséről és az építőgépkezelők képzéséről szóló 6/1980. (I. 25.) ÉVM–KPM együttes rendelet alapján kiállított építőgép-kezelői jogosítványba bejegyzett, adott gépre vonatkozó gépkezelési jogosultság – a 4. §-ban meghatározott szaktanfolyam elvégzése nélkül, gyakorlati vizsga letételével – a 2. melléklet szerinti azonos gépcsoportra terjeszthető ki.”

A vizsgára bocsátás további feltétele a tanfolyami és vizsgadíj megfizetése.

Amennyiben a tanfolyami és vizsgadíj nem érkezne be a vizsga megkezdéséig a Képző számlájára, úgy a Képző fenntartja a jogát arra, hogy a vizsgatevékenység megkezdését megtiltsa. A tanfolyami és vizsgadíj megfizetésére a Képző ebben az esetben is igényt tart.

**8. Az előírt egészségi és PÁV alkalmassági vizsgálatok kategóriánként:**

A 33/1998. (VI.24) NM rendelet 12. melléklet szerinti elsőfokú munkaköri alkalmasság igazolása a gépcsoport(ok)nak megfelelően, a foglalkozás-egészségügyi szakellátó hely orvosa által.

**9. A tanfolyamra történő felvétel és a vizsgára bocsátás feltételei a 7. pont szerint, továbbá:**

a) az alapfokú iskolai végzettség igazolásának módja: iskolarendszerben szerzett, legalább a 8. általános iskolai osztály elvégzését igazoló bizonyítvány (vagy a kibocsátó iskola által kiadott hiteles másodlat) eredetben történő bemutatásával.

Alapfokú iskolai végzettség: a közoktatásról szóló törvény szerinti alapfokú iskolai végzettség, vagy a külföldi bizonyítványok és oklevelek elismeréséről szóló törvény szerinti azzal azonos végzettségi szintnek megfelelő külföldön szerzett iskolai végzettség. (Utóbbi megfelelőségét hiteles fordítással vagy egyéb módon magyar nyelven igazolni kell.)

b) -18. életév betöltése

- Orvosi alkalmasság igazolása – I. fokú munkaköri (foglalkozás egészségügyi szakellátó hely által kiállítva)

- Gépkezelő OKJ-s bizonyítvány (A 18/1995 (VI.6.) IKIM rendeletben vagy a 15/2008. (IV.3.) GKM rendeletben meghatározott szakképzettség, vagy a 17/2010. (XI.25.) NFM rendelet szerinti OKJ-s gépkezelői bizonyítványok vagy a 12/2013.(III.29.) NFM rendelet szerinti OKJ-s gépkezelői bizonyítványok valamelyike)

- 2 db igazolványkép (3,5 x 4,5 cm, háttér világos színű /fehér/, az arc szembenéző helyzetű, a képzést/vizsgát megelőző 6 hónapon belül készült, a két darab egyforma legyen)

- Jelentkezési lap, személyazonosító igazolvánnyal megegyező adatokkal kitöltve, aláírva

c) A gépkezelő vizsgákat és gépkezelői jogosítvány kiadását a közlekedési hatóság a közlekedési igazgatási feladatokkal összefüggő hatósági feladatokat ellátó szervek kijelöléséről szóló kormányrendeletben meghatározottak szerint végzi. A gépkezelői jogosítvány kiadását, anyakönyvezését és a jogosítványmásodlatok kiadását a közlekedésért felelős miniszter végzi, a vizsgákról készült vizsgajegyzőkönyvek adatai és a vizsgázó vagy a gépkezelői jogosítvány jogosultja kérelme alapján. A sikeresen vizsgázók részére a közlekedésért felelős miniszter a gépkezelői jogosítványt a vizsgát követő 15 munkanapon belül állítja ki.

d) A közlekedési hatóság által kiállított Gépkezelői jogosítvány a vizsgát szervező intézménytől személyesen vagy két tanú által hitelesített meghatalmazással vehető át. A vizsgázó nevében a közlekedési hatóságnál a vizsgaszervező intézmény a vizsgajelentkezéssel egyidejűleg kitöltött, aláírt és két tanúval igazolt MEGHATALMAZÁS alapján jár el. Utóbbi nélkül a vizsgára jelentkezés intézményünknél nem lehetséges.

**10. A tanuló által igényelt tanfolyam vagy szaktanfolyam tantárgyai, a képző szerv által tartott óraszám, az elméleti tanórák időtartama, továbbá csak elméleti, illetve csak gyakorlati oktatásra jogosító képzési engedély esetén annak a képző szervnek a megnevezését és elérhetőségeit, amelyikkel a képzési engedély jogosultja szerződéses jogviszonyban áll:**

A szaktanfolyamon való részvétel kötelező. A szaktanfolyam keretében gépcsoportonként és tanulónként legalább 3 tanóra gyakorlati oktatást, valamint tanfolyamonként 1 óra munkavédelmi és elsősegély oktatást kell tartani, egy tanóra időtartama 45 perc.

 „4. melléklet a 40/2009. (VIII. 31.) KHEM rendelethez Az oktatásra vonatkozó részletes szabályok

I. (A 4. melléklet I. pontját a 74/2015. (XII. 29.) NFM rendelet 6. § d) pontja hatályon kívül helyezte.)

II. Az oktatás ismeretanyaga

Az emelési, rakodási művelet helyszínének kijelölése és biztosítása

A gép üzembe helyezése

Az emelési, rakodási művelet (műveletek végrehajtása)

Az emelési, rakodási művelet végrehajtásához irányító igénybevétele (ha szükséges)

A munkaterületnek a munkavégzés befejezése utáni biztosítása”

**11. A járműhasználat: választható típusok, tanuló által biztosított jármű esetén a használat feltételei:**

A megcélzott gépcsoportú gépet az előírt gyakorlat teljesítéséhez és a vizsgára a megrendelő biztosítja, aki köteles gondoskodni a gép és a műterhelés, illetve a környezet megfelelő műszaki állapotáról, az oktató(k) és a vizsgabizottság gyakorlati helyszínre való bejutásáról, szükség esetén ellátja őket az adott munkahelyen kötelező egyéni védő felszerelésekkel. Külön megállapodás esetén, egyéni díjazás alapján a Képző biztosítja a tárgyi feltételeket, a vizsgabizottság gyakorlati helyszínre való bejutását.

Választható géptípusok a 40/2009. (VIII. 31.) KHEM rendelet besorolása alapján:

I. Földmunkagépek

1111 - Traktoralapú univerzális földmunkagép

1212 - Gumikerekes kotrók (MSZ EN 474-5)

1222 - Lánctalpas kotrók

1223 - Teleszkópos kotrók

1311 - Vedersoros árokásók

1412 - Földtolók

1522 - Földgyaluk

1612 – Földnyesők

II. Anyagmozgató- és speciális szállítógépek

3312 - Gyalogkíséretű targoncák

3313 - Vezetőállásos targoncák

3324 - Vezetőüléses targoncák

3624 - Betonszállító mixer

3626 - Betonszállító mixer betonszivattyúval

3627 - Kényszertömörítésű szilárd hulladék gyűjtő és szállító gépek

3628 - Szennyvízszállító és szippantó járművek

III. Emelő- és rakodógépek

4213 - Gépjármű emelő-hátfalak (MSZ EN 1756-1)

4221 - Mobil szerelő állvány (MSZ EN 1495)

4223 - Mobil szerelő kosár (MSZ EN 280)

4224 - Hidraulikus szerelőkosaras gépjármű

4374 - Konténer emelők

4411 - Autódaruk (MSZ EN 13000)

4431 - Lánctalpas daruk

4451 - Járműre szerelt daruk (MSZ EN 12999)

4511 - Hidraulikus rakodók (homlokrakodók, forgórakodók, teleszkópos rakodók, MSZ EN 474-3)

4572 - Kompaktorok

4593 – Vagonkirakók

**12. A hiányzás pótlásának módja:**

A hiányzás pótlása a mindenkori gyakorlati óradíj, a kiszállás és a tárgyi feltételek biztosítási költségének figyelembe vételével, egyedileg megállapított díj ellenében történhet.

**13. A tandíj összege (elméleti, gyakorlati bontásban), a tandíj befizetésének módja, azért nyújtott szolgáltatások tartalmának és díjainak tételes felsorolása, továbbá a megszerezni kívánt kategória vagy szakképesítéshez szükséges egyéb díjak (vizsgadíjak, elsősegély- nyújtási ismeretek vizsga díja, egyéb költségek):**

**A tanfolyami díj és vizsgadíj együttes összege: 35.000 Ft/gépcsoport/fő**

Amennyiben a tanuló egynél több gépcsoportból kíván vizsgát tenni, kedvezményt vehet igénybe, mely minden esetben egyedi ajánlat tárgyát képezi.

A hatósági tanfolyam és vizsga díja megegyezik a vizsgadíjjal, a vizsgadíj, a javító- és pótlóvizsga díja megegyezik a tanfolyam és vizsgadíjjal.

A tanfolyam és vizsgadíj – sikeres vizsga esetén – magában foglalja a Gépkezelői jogosítvány kiállításának illetékét is. Nem tartalmazza az előzetes orvosi vizsgálat és a kérelemhez szükséges igazolványképek költségét.

A vizsgaprogram feladása – általában a vizsga előtti 10. nap – után nincs módunk senkit törölni a rendszerből, az eddig regisztráltak alapján számított díj akkor is megilleti intézményünket, ha valaki a vizsgán bármilyen – akár vis maior – okból nem tud megjelenni.

**14. Az egyes tantárgyak hallgatása és vizsgája alóli mentesítés feltételei:**

Felmentés nem adható.

**15. A tanuló áthelyezés és a teljesített oktatásról szóló igazolás kiadásának módja, a tanuló áthelyezés következményei:**

Áthelyezésre nincs mód.

**16. Oktatási helyszínek címe:**

Külön megállapodás alapján.

**17. A pótórák igénylésének módja, díjai:**

Jelen tájékoztató 12. pontja szerint.

**18. Az engedélyező hatóság megnevezése, címe és telefonszáma, felügyeletet ellátó szervezetek megnevezése és elérhetőségei:**

Nemzeti Fejlesztési Minisztérium

Közlekedéspolitikáért Felelős Államtitkárság

Közlekedési Hatósági Ügyekért Felelős Helyettes Államtitkárság

Képzési és Vizsgáztatási Hatósági Főosztály

1082 Budapest, Vajdahunyad u. 45.

Postacím: H-1440, Budapest, Pf. 1.

e-mail: kepzesvizsga@nfm.gov.hu

telefon: +36-1-814-1818

**19. A vizsgázó jogai és kötelezettségei:**

A vizsgázó hozzájárul, hogy a Kapos Bróker Kft., mint felnőttképzést folytató intézmény a személyi adatait, okmányai másolatát a szükséges mértékig nyilvántartsa, kezelje, azokat statisztikai célra és adatszolgáltatási kötelezettségének teljesítése érdekében felhasználja, a hatósági vizsga megszervezése és lebonyolítása érdekében a közlekedési hatóságnak, a vizsgabizottságnak átadja.

Tudomásul veszi, hogy a gépcsoport(ok)ra előírt 3 óra/gépcsoport gyakorlatot a képzővel, illetve az általa megbízott oktatóval közvetlenül kell egyeztetni, ennek megtörténtét Gépkezelési kartonon igazolni kell, ennek hiányában nem vizsgára bocsátható.

Tudomásul veszi, hogy a vizsgára magával kell vinnie az érvényes személyi igazolványát (ennek hiányában az érvényes útlevelét vagy kártyaalapú jogosítványát a lakcímkártyájával), a gépcsoportnak megfelelő szakmairányú OKJ-s Bizonyítványt eredetben.

Az oktatáson és a vizsgán megfelelő munkaruházatban és az előírásoknak megfelelő munkavédelmi cipőben, vizsgára (munkára) képes állapotban (erről a helyszínen is nyilatkoznia kell a Minősítő lap megfelelő részének aláírásával), a vizsga hivatalos időpontja előtt legalább 30 perccel köteles megjelenni.

Tudomásul veszi azt is, hogy mindezen feltételek bármelyikének hiánya esetén a bizottság a vizsga megkezdését nem engedélyezi, az sikertelennek számít, az ezzel kapcsolatos anyagi következmények a megrendelőt terhelik, újabb vizsga csak a hiányosságok megszüntetése után, a pótló- vagy ismétlővizsga regisztrálását követően lehetséges a tanfolyami és vizsgadíj ismételt megfizetése után.

A képzés és a vizsga ideje alatt a munkahelyeken megszokott és elvárt, jogszabályokban előírt viselkedési és biztonsági szabályokat betartja. Tudomásul veszi, hogy ezek megsértése esetén az oktató felfüggesztheti, megtilthatja a részvételét és felszólíthatja a képzés helyszínének elhagyására. A munkaképes állapottal kapcsolatos kétség – például ittasság gyanúja - esetén a veszélyes munkahelyeken szokásos eljárási mód az irányadó. Az ezzel kapcsolatban felmerült költségeket a képzésben részt vevő köteles viselni, ha a gyanú beigazolódik vagy megtagadja az együttműködést. A képzésben részt vevő hibájából eredő időpontok elmulasztásáért a Képző Intézményt felelősség nem terheli.

A jelen tájékoztatóban foglaltak megismerését és tudomásul vételét Jelentkező/Résztvevő/Vizsgázó a Jelentkezési lap aláírásával igazolja.

**20. A vizsgadíjak és azok megfizetésének módja:**

A vizsgadíjak mértékei megegyezik jelen tájékoztató 13. pontjában foglaltakkal.

A vizsgadíj megfizetése történhet: a képző szerv honlapján megadott számlaszámra történő befizetéssel, átutalással, a képző szerv postacímére belföldi postautalványon történő feladással.

**21. A vezetői engedély vagy a szakképesítés kiadásával kapcsolatos, jogszabályban meghatározott fontosabb előírások:**

- A munkaköri, szakmai, illetve személyi higiénés alkalmasság orvosi vizsgálatáról és véleményezéséről szóló 33/1998. (VI. 24.) NM rendelet

- A közúti közlekedési ágazatban használt önjáró emelő - és rakodógépek kezelőinek képzéséről és vizsgáztatásáról szóló 40/2009. (VIII. 31.) KHEM rendelet és a nemzeti fejlesztési miniszter ágazatába tartozó szakképesítések szakmai és vizsgakövetelményeiről, valamint egyes, szakmai és vizsgakövetelmények kiadásáról szóló miniszteri rendeletek hatályon kívül helyezéséről szóló 12/2013. (III. 29.) NFM rendelet módosításáról szóló 74/2015. (XII. 29.) NFM rendelet

- A közúti közlekedési ágazatban használt önjáró emelő- és rakodógépek kezelőinek képzéséről és vizsgáztatásáról szóló, 40/2009. (VIII. 31.) KHEM rendelet

- A közúti járművezetők és a közúti közlekedési szakemberek képzésének és vizsgáztatásának részletes szabályairól szóló 24/2005. (IV. 21.) GKM rendelet:

- A közúti közlekedésről szóló 1988. évi I. törvény

- A közúti járművezetők és a közúti közlekedési szakemberek képzésének és vizsgáztatásának általános szabályairól szóló 179/2011. (IX. 2.) Korm. rendelet.